وزارت خزانہ
مرکزی وزیر خزانہ محترمہ نرملا سیتارمن نے تمل ناڈو میں اڈیچنالور آثار قدیمہ کے مقام پر 'آئیکونک سائٹ میوزیم' کا سنگ بنیاد رکھا
حکومت اس مقام کو تروچندور کا سفر کرنے والے یاتریوں کے لیے ایک اسٹاپ کے طور پر دیکھتی ہے، جو اس خطے کے ثقافتی ورثے اور سیاحت میں حصہ ڈالتے ہیں – نرملا سیتا رمن۔
حکومت بیرون ملک سے اڈیچلنور سے تعلق رکھنے والے نوادرات کو واپس لانے کے لیے انتھک کام کر رہی ہے ، جس میں اس وقت برلن میں موجود اشیاء پر توجہ مرکوز کی گئی ہے۔ اب تک، حکومت کی کوششوں کے نتیجے میں 350 سے زیادہ قدیم نوادرات اور تاریخی اہمیت کی اشیاء بھارت کو واپس آ چکی ہیں – نرملا سیتا رمن۔
نمرکزی وزیر خزانہ نرملا سیتارمن نے ہفتہ کے روز تمل ناڈو کے تھوتھوکڈی ضلع میں واقع ایک قدیم اور تاریخی آہنی دور کی تدفین گاہ آدیچنلور کا دورہ کیا، جو تمیرابارانی  ندی کے کنارے واقع ہے۔ یہ آثار قدیمہ ان پانچ مقامات میں سے ایک تھا جنہیں مرکزی بجٹ 2020-21 میں 'آئیکونک سائٹس' کے طور پر تیار کرنے کا اعلان کیا گیا تھا۔
اس موقع پر مرکزی وزیر خزانہ نے اڈیچنالور سائٹ پر 'آئیکونک سائٹ میوزیم' کا سنگ بنیاد بھی رکھا۔
معزز مہمانوں میں تھوتھوکڈی حلقہ کی رکن پارلیمنٹ محترمہ کنی موجھی کروناندھی بھی شامل تھیں۔ تھیرو انیتا رادھا کرشنن، ماہی گیری، ماہی گیروں کی فلاح و بہبود اور مویشی پروری کے وزیر - تمل ناڈو حکومت۔ توتوکڈی کے ضلع کلکٹر ڈاکٹر کے سینتھل راج اور آرکیالوجیکل سروے آف انڈیا  کے ڈائریکٹر جنرل تھیرو کے کے باشا، ڈائریکٹر  اے ایس آئی ڈاکٹر ٹی ارون راج نے شرکت کی۔
ٹی ایم ٹی سیتارمن نے تقریب کے دوران اپنے ریمارکس میں اڈیچنالور سائٹ کے ذریعہ بیان کردہ منفرد اور بھرپور تاریخ کا ذکر کیا۔ یہاں 467 قبل مسیح کی مختلف اشیا اور 665 قبل مسیح کے باجرا اور دھان جیسے اناج دریافت ہوئے ہیں۔ آنے والے اے ایس آئی میوزیم میں ان تمام نوادرات کو 'ان سیٹو' دکھایا جائے گا، جو زائرین اور محققین کو یکساں طور پر عالمی معیار کا تجربہ فراہم کرے گا۔
وزیر خزانہ نے عوام کو یاد دلایا کہ وزیر اعظم نریندر مودی کی قیادت میں مرکزی حکومت نے بجٹ 2021 میں بیان کردہ ایک اقدام کو پورا کرتے ہوئے اس میوزیم کی ترقی کے لیے فنڈز کا وعدہ کیا ہے۔ حکومت اس مقام کو تروچندور کا سفر کرنے والے یاتریوں کے لیے ایک اسٹاپ کے طور پر دیکھتی ہے ، جو اس خطے کے ثقافتی ورثے اور سیاحت میں حصہ ڈالتی ہے۔
وزیر خزانہ نے بتایا کہ اے ایس آئی کے لیے لائٹ اور ساؤنڈ شو سے لیس ایمفی تھیٹر تعمیر کرنے کا منصوبہ ہے تاکہ زائرین کے تجربے کو مزید بہتر بنایا جاسکے۔ یہ اقدام وزیر اعظم مودی کی حکومت کی وسیع تر کوششوں کے ساتھ مطابقت رکھتا ہے تاکہ کاشی تمل سنگمن اور سوراشٹر تمل سنگمن جیسے پروگراموں کا جشن منایا جائے اور ان کا انعقاد کرکے ملک کی ثقافتی سالمیت کو یقینی بنایا جائے۔
بھارت کے مالا مال ثقافتی ورثے کو محفوظ رکھنے کی مربوط کوششوں کے ایک حصے کے طور پر ، محترمہ سیتارمن نے کہا کہ حکومت بیرون ملک سے آدی چیلنور سے متعلق نوادرات کو واپس لانے کے لیے انتھک کام کر رہی ہے ، جس میں اس وقت برلن میں موجود اشیاء پر توجہ مرکوز کی جارہی ہے۔ اب تک حکومت کی کوششوں کے نتیجے میں 350 سے زیادہ قدیم نوادرات اور تاریخی اہمیت کی اشیابھارت واپس لائی جاچکی ہیں۔
مرکزی وزیر خزانہ نے موجودہ اور آنے والی نسلوں کے لیے بھارت کے امیر ثقافتی ورثے کا احترام ، تحفظ اور نمائش کے لیے مرکزی حکومت کی متعدد جامع کوششوں پر روشنی ڈالی۔
وزیر اعظم مودی کی قیادت میں سومناتھ، کاشی وشوناتھ مندر سمیت متعدد ثقافتی ورثے کو بحال کیا گیا ہے۔ اسی سلسلے میں سودیش درشن اسکیم کے تحت کئی سیاحتی سرکٹ، جیسے بودھ سرکٹ، رامائن سرکٹ، کوسٹل سرکٹ، ڈیزرٹ سرکٹ اور ہمالیائی سرکٹ قائم کیے جا رہے ہیں تاکہ سیاحت کو فروغ دیا جا سکے اور ان مقامات کو مناسب پہچان دی جا سکے۔
وزیر خزانہ نے بابا صاحب امبیڈکر کی زندگی پر مبنی پانچ مقامات کی جاری ترقی کے ساتھ ساتھ دہلی میں نیشنل وار میموریل اور نیشنل پولیس میموریل کی تعمیر پر بھی بات کی، جو بھارت کی سیکورٹی فورسز کو خراج عقیدت ہے۔ ٹی ایم ٹی سیتارمن نے یہ بھی ذکر کیا کہ ملک بھر میں دس نئے آدیواسی مجاہد آزادی عجائب گھر قائم کیے جارہے ہیں۔
مرکزی وزیر خزانہ نے مزید کہا کہ علم کے تحفظ کے دائرے میں 3.3 کروڑ صفحات پر مشتمل 3.4 لاکھ سے زیادہ مخطوطات کو ڈیجیٹلائز کیا گیا ہے۔ مزید برآں، دہلی میں ایک نئے نیشنل میوزیم کے منصوبے کا اعلان کیا گیا ہے، جس میں شمالی اور جنوبی بلاکوں میں 950 کمرے ہوں گے۔ اس قومی عجائب گھر میں آٹھ موضوعاتی حصے ہوں گے، جن میں پانچ ہزار سال پر محیط بھارت کی تہذیبی ثقافت کو دکھایا جائے گا۔
مرکزی وزیر خزانہ نے یہ بھی کہا کہ ایک اور قابل ذکر پروجیکٹ 'پردھان منتری سنگرالیہ' آزادی کے بعد سے بھارت کے ہر وزیر اعظم کو خراج عقیدت کے طور پر قائم کیا گیا ہے۔ یہ عجائب گھر گزشتہ 75 سالوں میں ملک کی ترقی میں ان کی خدمات کے بیانیہ ریکارڈ کے طور پر کام کرتا ہے۔